text:
информира Комисията за времето и условията на такъв инцидент, както и за изпитванията, които ще бъдат извършени върху съхраняваните ваксини, и за необходимото време за извършването на изпитванията. Резултатите от изпитванията се съобщават на Комисията под формата на писмен доклад в срок от две седмици след датата на приключването им.
 3.
 Производителят, с когото е сключен договор, изготвя подробен годишен доклад за количествата и видовете ваксини, съхранявани в банката на Съюза за ваксини, както и за резултатите от извършените изпитвания за стабилност.
 4.
 Производителят, с когото е сключен договор, гарантира, че ваксините от всяка партида ваксини в банката на Съюза за ваксини през целия период на съхранение се тестват редовно за ефикасност и стерилност и съобщава резултатите от тези тестове на Комисията.
 (1) Директива 91/412/ЕИО на Комисията от 23 юли 1991 г. за определяне на принципите и насоките за добра производствена практика при ветеринарномедицинските продукти (ОВ L 228, 17.8.1991 г., стр. 70).
 (2) Регламент (ЕС) 2019/6 на Европейския парламент и на Съвета от 11 декември 2018 година относно ветеринарните лекарствени продукти и за отмяна на Директива 2001/82/ЕО (ОВ L 4, 7.1.2019 г., стр. 43).
 ПРИЛОЖЕНИЕ III
 Изисквания по отношение на приготвянето на ваксини от антигените на вируса на шап и етикетирането на готови за употреба ваксини съгласно член 5
 1.
 Приготвянето на ваксини от антигена(ите) се извършва, както следва:
 а)
 за предназначените за незабавна доставка: производителят, с когото е сключен договор, изготвя, бутилира и етикетира най-малко 300 000 дози и най-много 2 000 000 дози от готовата ваксина (Al(OH)3/сапонин и/или DOE) от всеки производствен обект в срок от 6 работни дни след датата на уведомлението от Комисията за искането за доставка; или
 б)
 за предназначените за спешна, но не незабавна доставка: производителят, с когото е сключен договор, изготвя, бутилира и етикетира най-малко 300 000 дози до най-много 2 000 000 дози от готовата ваксина (Al(OH)3/сапонин и/или DOE) от всеки производствен обект в срок от 7—15 работни дни след датата на уведомлението от Комисията за искането за доставка.
 2.
 Най-голямата поръчка може да бъде до 5 милиона дози от всеки от 4-те различни антигени от запасите от антигени в банките на Съюза за антигени, ваксини и диагностични реактиви, от които са приготвени 5 милиона дози четиривалентна ваксина.
 3.
 Минималната ефикасност ваксините, приготвени от запасите от антигени в банките на Съюза за антигени, ваксини и диагностични реактиви, е най-малко 6 PD50.
 4.
 Бутилирането, етикетирането и дистрибуцията на ваксината се извършват, като се отчитат специфичните нужди на областта, в която ще бъде извършена ваксинацията.
 5.
 Готовата за употреба ваксина се етикетира съгласно разрешението за търговия за адювантите за ваксини Al(OH)3/сапонин и/или DOE, адаптирано в съответствие с договора, посочен в член 3, параграф 1 или член 4, параграф 1 от Делегиран регламент (ЕС) 2022/139.
 6.
 Кутиите, съдържащи ваксините, трябва да имат следния етикет във формат А4:
 ПРИЛОЖЕНИЕ IV
 Процедури за пускане и доставка на ваксини, изготвени от антигените на вируса на шап, посочени в член 6, параграф 2
 1.
 След уведомление от Комисията за искане за доставка производителят, с когото е сключен договор, е


text:
задължен да спазва следните срокове за доставка:
 а)
 за спешна, но не незабавна доставка: срок от 7—15 работни дни за приготвяне, бутилиране и етикетиране, плюс 3 работни дни за доставка;
 б)
 за незабавна доставка: срок от 6 работни дни за приготвяне, бутилиране и етикетиране, плюс 3 работни дни за доставка;
 в)
 в случаи на изключителна спешност: Производителят, с когото е сключен договор, извършва доставката в по-кратък срок от посочените в букви а) и б) срокове, при условие че е представена необходимата документация, като например удостоверение за предсрочно пускане или разрешение за въвеждане, издадено от получаващата държава членка, трета държава или територия, и в зависимост от евентуални причинени от превозвача забавяния или наложени от него ограничения.
 Производителят, с когото е сключен договор, предприема необходимите стъпки, за да улесни набавянето на всички разрешения или лицензи, необходими за изпълнението на договора съгласно законовите и подзаконовите актове, които са в сила на мястото, където договорът, посочен в член 3, параграф 1 или член 4, параграф 1 от Делегиран регламент (ЕС) 2022/139, ще бъде изпълнен.
 Производителят, с когото е сключен договор, обаче не носи отговорност за набавянето на документи, които зависят от други юридически лица и органи, които не упражняват пряк контрол върху него, нито му оказват влияние.
 2.
 За транспорта до местоназначението ваксините се опаковат в изолирани картонени кутии, съдържащи 6 охладителни пакета за всяка кутия със стандартен размер (45x42x45 cm), или в еквиваленти кутии. Тази комбинация трябва да осигурява условия на хладилна верига за до 72 часа.
 По изрично искане на Комисията производителят, с когото е сключен договор, доставя пратката с ваксините, като използва одобрени от СЗО устройства за мониторинг на хладилната верига на ваксините (1) във всяка стандартна кутия с ваксини. Картата на устройството за мониторинг на хладилната верига на ваксините трябва да има температурно-времеви индикатор с прагови температури на реагиране от + 10 °C и + 34 °C. Индикаторът на картата на устройството трябва да се оцвети в синьо, ако температурата е била превишена по време на транспортирането или съхранението.
 (1) СЗО, Световна здравна организация, „Temperature monitors for vaccines and the cold chain“ („Устройства за мониторинг на температурата на ваксини и хладилната верига“), документ WHO/V&B/99.15 (1999).
 ПРИЛОЖЕНИЕ V
 Процедури за доставка на ваксините, съхранявани в банките на Съюза за ваксини и посочени в член 6, параграф 3
 1.
 Доставката на ваксините от обекта, в който се съхраняват, се извършва в срок от 3 до 15 работни дни след уведомление от Комисията за искане за доставка, в зависимост от спешността.
 2.
 Бутилирането, етикетирането и дистрибуцията на ваксината се извършват, като се отчитат специфичните нужди на областта, в която ще бъде извършена ваксинацията.
 3.
 Кутиите, съдържащи ваксините, трябва да имат следния етикет във формат А4:
 ПРИЛОЖЕНИЕ VI
 Допълнителни критерии за дистрибуцията на необходимите количества и видове ваксини съгласно член 8, параграф 2
 1.
 Отправилата съответно искане държава членка, трета държава или територия може да получи не повече от половината от запасите от антиген, ваксина или диагностичен реактив, налични в банката на Съюза за антигени, ваксини и диагностични реактиви.
 2.
 Освен условието по точка

type: legislation

jurisdiction: EU


text:
 20.2.2015
 BG
 Официален вестник на Европейския съюз
 L 47/15
 РЕГЛАМЕНТ ЗА ИЗПЪЛНЕНИЕ (ЕС) 2015/275 НА КОМИСИЯТА
 от 19 февруари 2015 година
 за изменение на Регламент (ЕО) No 314/2004 на Съвета относно някои ограничителни мерки по отношение на Зимбабве
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 314/2004 на Съвета от 19 февруари 2004 г. относно някои ограничителни мерки по отношение на Зимбабве (1), и по-специално член 11, буква б) от него,
 като има предвид, че:
 (1)
 В приложение III към Регламент (ЕО) No 314/2004 се изброяват лицата и образуванията, за които се отнася замразяването на средства и икономически ресурси съгласно същия регламент.
 (2)
 В Решение 2011/101/ОВППС на Съвета (2) се посочват физическите и юридическите лица, спрямо които следва да се прилагат ограниченията, предвидени в член 5 от същото решение, а Регламент (ЕО) No 314/2004 привежда в действие това решение, доколкото се изискват действия на равнището на Съюза.
 (3)
 На 19 февруари 2015 г. Съветът реши да заличи имената на пет починали лица, спрямо които следва да се прилагат ограниченията. Приложение III към Регламент (ЕО) No 314/2004 следва да бъде изменено, за да се осигури неговото съответствие с това решение на Съвета.
 (4)
 Следователно Регламент (ЕО) No 314/2004 следва да бъде съответно изменен.
 (5)
 За да се гарантира ефективността на мерките, предвидени в настоящия регламент, той следва да влезе в сила незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Приложение III към Регламент (ЕО) No 314/2004 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 февруари 2015 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 55, 24.2.2004 г., стр. 1.
 (2) Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
 ПРИЛОЖЕНИЕ
 В приложение III към Регламент (ЕО) No 314/2004 следните физически лица следва да се заличат от категория „I. Лица“:
 Име (и евентуални псевдоними)
 1
 CHINDORI-CHININGA, Edward Takaruza
 2.
 KARAKADZAI, Mike Tichafa
 3.
 SAKUPWANYA, Stanley Urayayi
 4.
 SEKEREMAYI, Lovemore
 5.
 SHAMUYARIRA, Nathan Marwirakuwa


text:
 27.4.2017
 BG
 Официален вестник на Европейския съюз
 L 110/2
 РЕГЛАМЕНТ ЗА ИЗПЪЛНЕНИЕ (ЕС) 2017/736 НА КОМИСИЯТА
 от 26 април 2017 година
 за изменение на приложение VIII към Регламент (ЕО) No 999/2001 на Европейския парламент и на Съвета във връзка с одобрението на националната програма за контрол на класическа скрейпи на Словения
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално глава А, раздел А, точка 3.1, буква б) от приложение VIII към него,
 като има предвид, че:
 (1)
 С Регламент (ЕО) No 999/2001 се определят правила за превенция, контрол и ликвидиране на трансмисивни спонгиформни енцефалопатии (ТСЕ) при животни от рода на едрия рогат добитък, овцете и козите. Той се прилага за производството и пускането на пазара на живи животни и продукти от животински произход, а в някои конкретни случаи — и за износа им.
 (2)
 В член 15 от Регламент (ЕО) No 999/2001 е предвидено, че пускането на пазара или, ако се налага, износът на животни от рода на едрия рогат добитък, овце или кози и семенен материал, ембриони и яйцеклетки от тях се подчинява на условията, изложени в приложение VIII към посочения регламент. В глава А, раздел А, точка 3.1, буква а) от посоченото приложение е предвидено, че държава членка, която разполага с национална програма за контрол на класическа скрейпи за цялата си територия, може да предостави на Комисията за одобрение своята национална програма за контрол. В точка 3.1., буква б) от същия раздел е предвидено, че Комисията може да одобри тази национална програма за контрол, ако тя отговаря на критериите от точка 3.1., буква а) от същия раздел. В точка 3.2 от посочения раздел са изброени държавите членки, чиито национални програми са одобрени.
 (3)
 На 13 септември 2016 г. Словения подаде до Комисията искане за одобрение на своята национална програма. След искания за допълнителна информация, на 8 януари 2017 г. Словения представи изменена национална програма, в която се предоставят разяснения и допълнителна информация по някои аспекти от програмата. Посочената изменена национална програма следва да бъде одобрена, тъй като тя отговаря на критериите от глава А, раздел А, точка 3.1, буква а) от приложение VIII към Регламент (ЕО) No 999/2001.
 (4)
 Поради това глава А, раздел А, точка 3.2 от приложение VIII към Регламент (ЕО) No 999/2001 следва да бъде изменена, така че Словения да бъде добавена към списъка на държавите членки с одобрени национални програми.
 (5)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 В глава А, раздел А от приложение VIII към Регламент (ЕО) No 999/2001 точка 3.2 се заменя със следното:
 „3.2.
 Одобряват се националните програми за контрол на скрейпи на посочените по-долу държави членки:
 —
 Дания,
 —
 Словения.“
 Член 2
 Настоящият регламент влиза в сила на


text:
 24.10.2019
 BG
 Официален вестник на Европейския съюз
 L 270/57
 РЕГЛАМЕНТ ЗА ИЗПЪЛНЕНИЕ (ЕС) 2019/1756 НА КОМИСИЯТА
 от 23 октомври 2019 година
 за изменение на приложение V към Регламент (ЕО) No 136/2004 по отношение на включването на Обединеното кралство Великобритания и Северна Ирландия в списъка на третите държави, от които е разрешено въвеждането в Съюза на пратки със сено и слама
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 19, параграф 1 от нея,като има предвид,
 че:
 (1)
 На 29 март 2017 г. Обединеното кралство подаде нотификацията за намерението си да се оттегли от Съюза в съответствие с член 50 от Договора за Европейския съюз (ДЕС). На 11 април 2019 г. Европейският съвет в съгласие с Обединеното кралство прие Решение (ЕС) 2019/584 (2) за продължаване на срока по член 50, параграф 3 от ДЕС. В съответствие с посоченото решение срокът, предвиден в член 50, параграф 3 от ДЕС, беше допълнително удължен до 31 октомври 2019 г. Поради това правото на Съюза ще престане да се прилага спрямо Обединеното кралство и на неговата територия, считано от 1 ноември 2019 г. („датата на оттегляне“).
 (2)
 В Директива 97/78/ЕО са определени принципите, които регулират организацията на ветеринарните проверки на продуктите, въвеждани в Съюза от трети страни. В член 19, параграф 1 от посочената директива е предвидено, че Комисията съставя списък с растителни продукти, които подлежат на ветеринарни проверки, тъй като могат да представляват риск от разпространение на инфекциозни или заразни болести по животните в Съюза, и списък на третите държави, на които може да бъде разрешавано да изнасят посочените растителни продукти за Съюза.
 (3)
 В съответствие с това в приложение IV към Регламент (ЕО) No 136/2004 на Комисията (3) сеното и сламата са изброени като растителни продукти, които подлежат на ветеринарни проверки на границата, а в приложение V към посочения регламент са изброени държавите, от които на държавите членки е разрешено да внасят сено и слама.
 (4)
 Компетентните органи на Обединеното кралство Великобритания и Северна Ирландия са представили необходимите гаранции, че от датата на оттегляне тяхната държава ще изпълнява изискванията, предвидени в Регламент (ЕО) No 136/2004 относно въвеждането в Съюза на пратки с посочените стоки, като продължава да спазват законодателството на Съюза за първоначален период от най-малко девет месеца.
 (5)
 Поради това, като се отчитат тези конкретни гаранции, предоставени от Обединеното кралство Великобритания и Северна Ирландия, и с цел да се избегне ненужното нарушаване на търговията след датата на оттегляне, Обединеното кралство Великобритания и Северна Ирландия следва да бъде включено в поместения в приложение V към Регламент (ЕО) No 136/2004 списък на третите държави, от които на държавите членки е разрешено да внасят сено и слама в Съюза.
 (6)
 Поради това приложение V към Регламент (ЕО) No 136/2004 следва да бъде съответно изменено.
 (7)
 Настоящият регламент следва да се прилага от


text:
1 ноември 2019 г., освен ако на тази дата правото на ЕС продължи да се прилага спрямо Обединеното кралство Великобритания и Северна Ирландия и на неговата територия.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение V към Регламент (ЕО) No 136/2004 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 ноември 2019 г.
 Настоящият регламент обаче не се прилага, ако на посочената дата правото на Съюза продължи да се прилага спрямо Обединеното кралство Великобритания и Северна Ирландия и на неговата територия.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 октомври 2019 година.
 За Комисията
 Председател
 Jean-Claude JUNCKER
 (1) ОВ L 24, 30.1.1998 г., стр. 9.
 (2) Решение (ЕС) 2019/584 на Европейския съвет, взето в съгласие с Обединеното кралство, от 11 април 2019 г. за продължаване на срока по член 50, параграф 3 от Договора за Европейския съюз (ОВ L 101, 11.4.2019 г., стр. 1).
 (3) Регламент (ЕО) No 136/2004 на Комисията от 22 януари 2004 г. за определяне на процедурите за ветеринарни проверки на граничните инспекционни пунктове на Общността на продукти, внасяни от трети страни (ОВ L 21, 28.1.2004 г., стр. 11).
 ПРИЛОЖЕНИЕ
 След вписването за Чили в приложение V към Регламент (ЕО) No 136/2004 се добавя следният ред:
 „GB
 Обединено кралство Великобритания и Северна Ирландия“


text:
 22.3.2013
 BG
 Официален вестник на Европейския съюз
 L 82/21
 РЕГЛАМЕНТ ЗА ИЗПЪЛНЕНИЕ (ЕС) No 262/2013 НА КОМИСИЯТА
 от 18 март 2013 година
 за одобрение на минимална промяна в спецификацията на название, вписано в регистъра на защитените наименования за произход и на защитените географски указания [Melon du Quercy (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
 като има предвид, че:
 (1)
 Регламент (ЕС) No 1151/2012 влезе в сила на 3 януари 2013 г. С него бе отменен и заменен Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).
 (2)
 В съответствие с член 9, параграф 1, първа алинея от Регламент (ЕО) No 510/2006 Комисията разгледа заявката на Франция за одобрение на промяна в спецификацията на защитеното географско указание „Melon du Quercy“, регистрирано по силата на Регламент (ЕО) No 1165/2004 на Комисията (3), изменен с Регламент (ЕО) No 1040/2007 (4).
 (3)
 Заявката цели промяна в спецификацията посредством уточняване на описанието на продукта, доказателството за произход, метода на производство, етикетирането, националните изисквания и данните на контролния орган.
 (4)
 Комисията разгледа съответната промяна и стигна до заключението, че тя е обоснована. Тъй като промяната е минимална, Комисията може да я одобри, без да прибягва до процедурата, установена в членове 50—52 от Регламент (ЕС) No 1151/2012,
 ПРИЕ НАСТОЯЩИЯ РЕГЛАМЕНТ:
 Член 1
 Спецификацията на защитеното географско указание „Melon du Quercy“ се изменя в съответствие с приложение I към настоящия регламент.
 Член 2
 Единният документ, в който се посочват основните елементи на спецификацията, е включен в приложение II към настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 18 март 2013 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 343, 14.12.2012 г., стр. 1.
 (2) ОВ L 93, 31.3.2006 г., стр. 12.
 (3) ОВ L 224, 25.6.2004 г., стр. 16.
 (4) ОВ L 238, 11.9.2007 г., стр. 29.
 ПРИЛОЖЕНИЕ I
 Одобрява се следната промяна в спецификацията на защитеното географско указание „Melon du Quercy“:
 1. Описание на земеделския продукт
 Предвид това че европейските стандарти за търговия с пъпеши (Регламент (ЕО) No 1615/2001) бяха отменени, считано от 1 юли 2009 г., извършеното позоваване на категория I от посочения регламент се заменя, като в спецификацията се добавят обективни елементи, първоначално наложени от стандартите (характеристики на сорта, добро качество и уеднаквено опаковане).
 В първоначалната спецификация се правеше разлика между „melon тип charentais“ и „останалите типове пъпеши с продължителен срок на съхранение“. Предвид това че всички пъпеши, използвани при производството на „Melon du Quercy“, са тип charentais, предлага се една по-синтезирана формулировка.


text:
В стремеж за опростяване на формата, списъкът на опаковъчните класове е заменен с изричното задължение за уеднаквено опаковане, при което теглото на най-едрия пъпеш надвишава с не повече от 30 % това на най-малкия.
 Що се отнася до захарното съдържание, съгласно националните текстове, уреждащи условията за сертифициране на този продукт, е въведена минимална стойност от 11° Brix, която съответства на съществуващите производствени практики. Поради това се предлага спецификацията на това ЗГУ да се промени, като изразът „по-голяма от 11° Brix“ се замени с думите „по-голяма или равна на 11° Brix“.
 2. Елементи, доказващи произхода на земеделския продукт от съответния географски район
 Въведено е изискване за идентифициране на стопанските субекти, с цел засилване на контрола върху произхода на „Melon du Quercy“. В този раздел са поместени всички задължения във връзка с деклариране на обстоятелства, водене на регистър или идентифициране на продуктите.
 С оглед съобразяване с особеностите на търговското предлагане на пазара на дребно и предвид това че всички пъпеши тип Quercy биват индивидуално идентифицирани, вече не е задължително идентифицирането на опаковките. Вместо това, потребителите черпят информация от рекламата в самите търговски обекти или от етикета с цената.
 3. Описание на метода на производство
 От формална гледна точка са направени промени в производствената диаграма, за да се открои по-добре последователността от действия, изпълнявани при производството на „Melon du Quercy“: производство, сортиране и опаковане, а после — съхранение. Отпада досегашното разграничение между различните вериги на търговско предлагане, вместо което на преден план излизат задължения, които са общи за всички стопански субекти.
 По-подробно са описани условията за съставяне на годишна основа на списъците на разрешените сортове, за да се гарантира качеството на „Melon du Quercy“.
 В рамките на възприемането на основните положения от националните текстове, и с цел допълнително прецизиране на производствените етапи, в спецификацията са поместени правилата, свързани със засаждането и сеитбата, напояването, торенето, растителната защита, окачествяването и сортирането.
 Развитието в областта на сортовото разнообразие, а също така опитът от последните петнадесет години, в частност, от горещите летни периоди (по-конкретно лятото на 2005 г.) позволяват да се гарантира, че качеството на „Melon du Quercy“ ще остане непроменено в случай на бране след 13 ч., т.е. в условията на по-високи температури. Съответно отпада задължението за бране преди 13 ч.
 По същия начин, брането в един слой беше оправдано в случай на сортове, които са особено чувствителни на удар. Тъй като проведените през 2009 г. изпитвания не сочат никакви загуби от гледна точка на качеството, добавена е възможността за нареждане на пъпешите при беритбата в палети (позволяващи тяхното опаковане в няколко слоя).
 Що се отнася до опаковането, позоваването на касетките се заличава, за да се позволи използването на по-качествени опаковки, като например баркети.
 С оглед съобразяване с особеностите на търговското предлагане на пазара на дребно, което предполага редовно пренареждане на пъпешите върху щандовете, при този вид търговско предлагане отпада задължението за гнездовидно опаковане с използване на хартия.
 4. Контролен орган
 Данните за контролния орган са обновени. Добавено е позоваване на неговата акредитация.
 5. Специфични правила за етикетиране
 Въведени са специфични за ЗГУ задължения. Заличени са


text:
задълженията, отнасящи се до националните текстове (CCP).
 6. Изисквания за спазване по силата на европейските или националните разпоредби
 Въвеждане на таблица с основните точки, които трябва да бъдат проверени, в съответствие с националните изисквания.
 ПРИЛОЖЕНИЕ II
 ЕДИНЕН ДОКУМЕНТ
 Регламент (ЕО) No 510/2006 (1)
 „MELON DU QUERCY“
 No ЕО: FR-PGI-0205-0086-13.10.2011
 ЗГУ (Х) ЗНП ( )
 1. Наименование:
 „Melon du Quercy“
 2. Държава членка или трета държава
 Франция
 3. Описание на земеделския продукт или храна
 3.1. Вид продукт
 Клас 1.6:
 Плодове, зеленчуци и зърнени култури, пресни или преработени.
 3.2. Описание на продукта, за който се отнася наименованието от точка 1
 Пъпеш от сорта тип charentais, с гладка, нащърбена или грапава кора, в зелен, сив, преливащ, жълт цвят, с оранжева вътрешност и тегло от минимум 450 g.
 С ненарушена цялост, здрав, свеж на вид, твърд, чист, от добро качество, набраните плодове заедно с техните дръжки трябва да бъдат с дължина на дръжката под 2 cm.
 Рефрактометричният индекс e не по-малко от 11° Brix.
 Пъпешите от Quercy се продават цели и опаковани. Във всеки пакет теглото на най-едрия пъпеш не бива да надвишава с повече от 30 % теглото на най-малкия.
 Съдържанието на всеки пакет трябва да бъде хомогенно и да включва пъпеши, осезаемо достигнали една и съща степен на развитие и зрялост и осезаемо отличаващи се с едно и също оцветяване.
 3.3. Суровини (само за преработени продукти)
 —
 3.4. Фураж (само за продукти от животински произход)
 —
 3.5. Специфични етапи на производството, които трябва да бъдат извършени в определения географски район
 Melon du Quercy се отглежда в географския район на ЗГУ.
 3.6. Специфични правила за рязане, настъргване, опаковане и др.
 Окачествяването, сортирането и опаковането се извършват в географския район на ЗГУ.
 За да се гарантира качеството на продукта, тези манипулации протичат много бързо, за да стане възможно пускането на пазара в рамките на шест дни от брането му.
 Окачествяването и сортирането се извършват в географския район, тъй като тези етапи са от основно значение за добрия подбор на пъпешите, които могат да се ползват от предимствата на ЗГУ; те се извършват от обучени за тази цел оператори, способни да преценят дали пъпешите вече са достигнали оптимална зрялост по оцветяването на кората и измереното по рефрактометричен способ захарно съдържание.
 Опаковането също се извършва в географския район, тъй като протича едновременно с етапите на сортиране и окачествяване, като по този начин се ограничава броят на манипулациите, които могат да повлияят неблагоприятно на качествата на „Melon du Quercy“. Освен това проследимостта е осигурена посредством индивидуална идентификация на пъпешите и опаковките с логото „Melon du Quercy“, както и посредством воденето на специфично за този вид дейност счетоводство.
 3.7. Специфични правила за етикетиране
 —
 наименование на продукта: „Melon du Quercy“
 —
 логото ЗГУ или обозначението „Indication Géographique Protégée“
 —
 логото „Melon du Quercy“ върху всеки плод.
 4. Кратко определение на географския район
 Географският район на ЗГУ „Melon du Quercy“ включва:
 —
 департамент Lot, кантоните Castelnau-Montratier, Lalbenque, Montcuq, а също общините Cambayrac, Carnac-Rouffiac, Concots, Floressas, Labastide-Marnhac, Lacapelle-Cabanac, Mauroux, Le Montat, Sauzet, Sérignac и Villesèque,
 —
 департамент Lot-et-Garonne, кантоните Beauville,


text:
Penne-d’Agenais, Puymirol, Tournon-d’Agenais),
 —
 департамент Tarn-et-Garonne, кантоните Bourg-de-Visa, Caussade, Lafrançaise, Lauzerte, Moissac, Molières, Monclar-de-Quercy, Montaigu-de-Quercy, Montauban, Montpezat-de-Quercy, Négrepelisse, Villebrumier, а също общините Castelsagrat, Gasques, Goudourville, Montjoi, Mouillac, Perville, Pommevic, Saint-Clair и Valence.
 5. Връзка с географския район
 5.1. Специфична характеристика на географския район
 Той е с характерен климат, отличаващ се с редуване на океански въздушни маси (хладни и влажни) със средиземноморски въздушни маси (топли и сухи), което поражда съответни температурни амплитуди. Този умерен климат е подходящ за отглеждането на пъпеши.
 Използваните за тази цел терени са с глинесто-варовикови почви. Този вид почви са особено подходящи за отглеждането на пъпеши.
 5.2. Специфична характеристика на продукта
 „Melon du Quercy“ се произвежда от сортове тип charentais, чиято кора е гладка, нащърбена и набраздена с по-слабо или по-силно открояващи се бразди.
 Той се характеризира с оранжева месеста част, която едновременно е сочна, твърда и нежна.
 Подборът на сортовете в съответствие с агрономически критерии и с оглед на ароматните им характеристики (аромат, вкус и т.н.), дължащи се на глинесто-варовиковите почви, характерния климат и критериите за бране (достигната оптимална зрялост), са фактори с определящо значение, които позволяват да се получат плодове, разгърнали напълно своя потенциал: сладък вкус (минимум 11° Brix), добре развити ароматни и вкусови качества, траен и характерен аромат.
 5.3. Причинно-следствена връзка между географския район и качеството или характеристиките на продукта (за ЗНП), или специфично качество, репутацията или друга характеристика на продукта (за ЗГУ)
 Почвено-климатичните условия в географския район допринасят за добива на ароматни плодове.
 От една страна, глинесто-варовиковите почви с добре балансирана и наситена с кислород структура дават възможност за устойчив растеж на растенията и за постигане на оптимален минерален баланс при плодовете.
 От друга страна, характерният за Quercy климат подпомага завързването, като по този начин оптимизира броя на плодовете от един разсад. По този начин всеки плод се захранва по-добре. Успоредно с това, въздушните маси с предимно средиземноморски произход (топли и сухи), по-специално през лятото, благоприятстват зреенето на плодовете.
 Качеството на „Melon du Quercy“ се основава и на отколешните умения на операторите, занимаващи се с производството на „Melon du Quercy“. По-конкретно, това намира израз в подбора на сортове, специално пригодени за този производствен район, в брането им при достигната оптимална зрялост и в оптимизираните срокове за приготовление на пъпешите след брането.
 Той се ползва с утвърдена репутация благодарение на ранното идентифициране на „Melon du Quercy“ от неговите оператори още през 1994 г. Множеството прояви, които съпътстват търговското му предлагане, допринасят за неговата репутация. Сред тях са фестивалът в Belfort du Quercy, който се провежда в средата на месец август, или откриването на сезона през юли 1994 г. в префектурата на Lot, което бе широко отразено в местната преса. През юли 1996 г. в La Dépêche du Midi излезе статия със заглавие „l’excellence du Melon du Quercy“.
 Препратка към публикуваната спецификация
 [член 5, параграф 7 от Регламент (ЕО) No 510/2006)]
 https://www.inao.gouv.fr/fichier/CDCIGPMelonDuQuercy.pdf
 (1) Заменен от Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни.


text:
 20.8.2016
 BG
 Официален вестник на Европейския съюз
 L 227/3
 РЕГЛАМЕНТ ЗА ИЗПЪЛНЕНИЕ (ЕС) 2016/1399 НА КОМИСИЯТА
 от 19 август 2016 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 август 2016 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 186,9
 ZZ
 186,9
 0707 00 05
 TR
 116,3
 ZZ
 116,3
 0709 93 10
 TR
 143,2
 ZZ
 143,2
 0805 50 10
 AR
 186,2
 CL
 125,1
 MA
 99,8
 TR
 154,0
 UY
 178,5
 ZA
 168,3
 ZZ
 152,0
 0806 10 10
 EG
 218,8
 TR
 137,6
 ZZ
 178,2
 0808 10 80
 AR
 115,3
 BR
 102,1
 CL
 126,6
 CN
 160,3
 NZ
 142,6
 US
 141,5
 UY
 93,8
 ZA
 93,0
 ZZ
 121,9
 0808 30 90
 AR
 93,2
 CL
 129,5
 TR
 143,3
 ZA
 115,9
 ZZ
 120,5
 0809 30 10 , 0809 30 90
 TR
 130,8
 ZZ
 130,8
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО)


text:
 10.9.2019
 BG
 Официален вестник на Европейския съюз
 L 233/1
 РЕГЛАМЕНТ ЗА ИЗПЪЛНЕНИЕ (ЕС) 2019/1391 НА КОМИСИЯТА
 от 6 септември 2019 година
 за изменение на Регламент (ЕО) No 1218/1999 относно класирането на определени стоки в Комбинираната номенклатура и за отмяна на Регламент за изпълнение (ЕС) No 670/2013
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
 като има предвид, че:
 (1)
 С Регламент (ЕО) No 1218/1999 (2) на Комисията, градински навес с размери 3 m × 3 m, състоящ се от покривало, изработено от дебела 100 % памучна тъкан, с метални отвесни подпори, които изграждат конструкцията му, и с механизми за разпъването му, с помощта на които може да бъде закрепен към земята, бе класиран в код по КН 6306 91 00 като „други артикули за къмпинг“, тъй като беше отворен и от четирите страни. Кодът по КН за тази категория продукти се промени поради промени в кодовете по Хармонизираната система и Комбинираната номенклатура, и Регламент (ЕО) No 1218/1999 бе изменен с Регламент за изпълнение (ЕС) No 441/2013 (3), за да се посочи новият код 6306 90 00 по КН. С регламент за изпълнение (ЕС) No 670/2013 (4) Комисията класира изделие, което притежава основните характеристики на навес за открито, но се предлага без рамка, пилони или принадлежности, в код по КН 6306 90 00 като „друг артикул за къмпинг“, защото изделието няма страни или стени, които позволяват образуването на затворено пространство.
 (2)
 По време на своето 62-ро заседание през септември 2018 г. Комитетът по Хармонизираната система (КХС) на Световната митническа организация (СМО) одобри мнение за класиране 6306.22/1, класиращо продукт, наречен временно беседка, с приблизителни размери 3 m × 3 m × 2,50 m, който се състои от стоманена тръбна рамка със свързващи елементи и пластмасови крака, както и покривно покривало с обвивка за четирите ъглови пилона. Беседката е отворена от всички четири страни и не е закрепена здраво към земята. Тя беше класирана в подпозиция по ХС 6306 22, която съответства на код по КН 6306 22 00.
 (3)
 Предвид идентичните или много сходни характеристики на продукта с изделията, описани в Регламент (ЕО) No 1218/1999 и Регламент за изпълнение (ЕС) No 670/2013, тарифното класиране на тези изделия, както е предвидено в приложението към въпросните регламенти, не е в съответствие с мнение за класиране 6306.22/1 от КХС към СМО.
 (4)
 По силата на Решение 87/369/ЕИО на Съвета (5) Съюзът е договаряща страна по Международната конвенция по Хармонизираната система за описание и кодиране на стоките (известна като „Хармонизираната система“ или „ХС“), изготвена от Съвета за митническо сътрудничество (известен като СМО). Мненията за класиране, издавани от КХС, по принцип са инструменти за предоставяне на насоки за тарифни мерки на Съюза.
 (5)
 С оглед на еднаквото тълкуване и прилагане на Хармонизираната система на международно равнище и като се има предвид, че решението на


text:
КХС е в съответствие с формулировката на подпозиция по ХС 6306.22, Съюзът следва да прилага мнение за класиране 6306.22/1, изготвено от КХС към СМО.
 (6)
 Правното основание и процедурата за приемане на изменението на Регламент (ЕО) No 1218/1999 и за отмяната на Регламент за изпълнение (ЕС) No 670/2013, са едни и същи. Поради това е целесъобразно за тези цели да се приеме един акт.
 (7)
 Поради това Регламент (ЕО) No 1218/1999 следва да бъде съответно изменен.
 (8)
 Поради това Регламент за изпълнение (ЕС) No 670/2013 следва да бъде отменен.
 (9)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 В приложението към Регламент (ЕО) No 1218/1999 редът, съответстващ на точка 6 от таблицата, се заличава.
 Член 2
 Регламент за изпълнение (ЕС) No 670/2013 се отменя.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 септември 2019 година.
 За Комисията,
 от името на председателя,
 Stephen QUEST
 Генерален директор
 Генерална дирекция „Данъчно облагане и Митнически съюз“
 (1) ОВ L 269, 10.10.2013 г., стр. 1.
 (2) Регламент (ЕО) No 1218/1999 на Комисията от 14 юни 1999 г. относно класирането на някои стоки в Комбинираната номенклатура (ОВ L 148, 15.6.1999 г., стр. 9).
 (3) Регламент за изпълнение (ЕС) No 441/2013 на Комисията от 7 май 2013 г. за изменение или отмяна на някои регламенти относно класирането на стоки в Комбинираната номенклатура (ОВ L 130, 15.5.2013 г., стр. 1).
 (4) Регламент за изпълнение (ЕС) No 670/2013 на Комисията от 9 юли 2013 г. относно класирането на някои стоки в Комбинираната номенклатура (ОВ L 193, 16.7.2013 г., стр. 2).
 (5) Решение 87/369/ЕИО на Съвета от 7 април 1987 г. за сключване на Международната конвенция относно Хармонизираната система за описание и кодиране на стоките и протокола за изменение към нея (ОВ L 198, 20.7.1987 г., стр. 1).


text:
 16.3.2011
 BG
 Официален вестник на Европейския съюз
 L 69/17
 РЕГЛАМЕНТ ЗА ИЗПЪЛНЕНИЕ (ЕС) No 256/2011 НА КОМИСИЯТА
 от 15 март 2011 година
 относно определяне на вносните мита в сектора на зърнените култури приложими от 16 март 2011 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент (ЕC) No 642/2010 на Комисията от 20 юли 2010 г. относно правилата за прилагане на Регламент (ЕО) No 1234/2007 на Съвета по отношение на вносните мита в сектора на зърнените култури (2) и по-специално член 2, параграф 1 от него,
 като има предвид, че:
 (1)
 В член 136, параграф 1 от Регламент (ЕО) No 1234/2007 се предвижда, че за продукти, включени в кодове по КН 1001 10 00, 1001 90 91, ex 1001 90 99 (висококачествена мека пшеница), 1002, ex 1005, с изключение на хибридни семена, и ex 1007, с изключение на хибриди за посев, вносното мито се равнява на интервенционната цена, валидна за тези продукти при вноса и увеличена с 55 %, минус вносната цена CIF, приложима за съответната доставка. Това мито обаче не може да надхвърля размера на митото в Общата митническа тарифа.
 (2)
 В член 136, параграф 2 от Регламент (ЕО) No 1234/2007 се предвижда, че за целите на изчисляване на вносното мито, посочено в параграф 1 от същия член, се определят периодично представителни цени CIF за разглежданите продукти.
 (3)
 Съгласно член 2, параграф 2 от Регламент (ЕC) No 642/2010, цената, която трябва да се използва за изчисляване на вносното мито върху продукти от кодове по КН 1001 10 00, 1001 90 91, ex 1001 90 99 (висококачествена мека пшеница), 1002 00, 1005 10 90, 1005 90 00 и 1007 00 90, е средната от ежедневните представителни цени CIF, определени по метода, посочен в член 5 от същия регламент.
 (4)
 Необходимо е да се определят вносни мита за периода, започващ от 16 март 2011 година, които да са приложими до влизането в сила на ново определяне,
 ПРИЕ НАСТОЯЩИЯ РЕГЛАМЕНТ:
 Член 1
 От 16 март 2011 година вносните мита в сектора на зърнените култури, посочени в член 136, параграф 1 от Регламент (ЕО) No 1234/2007, се определят в приложение I към настоящия регламент на основата на елементи, изложени в приложение II.
 Член 2
 Настоящият регламент влиза в сила на 16 март 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 15 март 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 187, 21.7.2010 г., стр. 5.
 ПРИЛОЖЕНИЕ I
 Вносни мита за продуктите, посочени в член 136, параграф 1 от Регламент (ЕО) No 1234/2007, приложими от 16 март 2011 година
 Код по КН
 Описание


text:
на стоките
 Вносно мито (1)
 (EUR/t)
 1001 10 00
 ПШЕНИЦА твърда висококачествена
 0,00
 със средно качество
 0,00
 с ниско качество
 0,00
 1001 90 91
 ПШЕНИЦА мека, за посев
 0,00
 ex 1001 90 99
 ПШЕНИЦА мека висококачествена, различна от тази за посев
 0,00
 1002 00 00
 РЪЖ
 0,00
 1005 10 90
 ЦАРЕВИЦА за посев, различна от хибридна
 0,00
 1005 90 00
 ЦАРЕВИЦА, различна от тази за посев (2)
 0,00
 1007 00 90
 СОРГО на зърна, различно от хибрид за посев
 0,00
 (1) За стоките, пристигащи в Съюза през Атлантическия океан или през Суецкия канал, вносителят може, прилагайки член 2, параграф 4 от Регламент (ЕC) No 642/2010, да се ползва от намаление на митата със:
 —
 3 EUR/t, ако пристанището на разтоварване се намира в Средиземно или Черно море,
 —
 2 EUR/t, ако пристанището на разтоварване се намира в Дания, Естония, Ирландия, Литва, Латвия, Полша, Финландия, Швеция, Обединеното кралство или на атлантическия бряг на Иберийския полуостров.
 (2) Вносителят може да ползва фиксирано намаление от 24 EUR/t, когато са изпълнени условията, установени в член 3, от Регламент (ЕC) No 642/2010.
 ПРИЛОЖЕНИЕ II
 Елементи за изчисляване на митата, определени в приложение I
 1.3.2011-14.3.2011
 1.
 Средни стойности за референтния период, посочен в член 2, параграф 2 от Регламент (ЕС) No 642/2010:
 (EUR/t)
 Мека пшеница (1)
 Царевица
 Твърда пшеница, висококачествена
 Твърда пшеница със средно качество (2)
 Твърда пшеница с ниско качество (3)
 Ечемик
 Борса
 Minnéapolis
 Chicago
 —
 —
 —
 —
 Котировка
 256,33
 200,16
 —
 —
 —
 —
 Цена CAF САЩ
 —
 —
 304,48
 294,48
 274,48
 173,42
 Премия за Залива
 102,15
 14,27
 —
 —
 —
 —
 Премия за Големите езера
 —
 —
 —
 —
 —
 —
 2.
 Средни стойности за референтния период, посочен в член 2, параграф 2 от Регламент (ЕС) No 642/2010:
 Разходи за навло: Мексикански залив–Ротердам:
 18,59 EUR/t
 Разходи за навло: Големите езера–Ротердам:
 — EUR/t
 (1) Позитивна премия от 14 EUR/t инкорпорирано (член 5, параграф 3 от Регламент (ЕС) No 642/2010).
 (2) Негативна премия от 10 EUR/t (член 5, параграф 3 от Регламент (ЕС) No 642/2010).
 (3) Негативна премия от 30 EUR/t (член 5, параграф 3 от Регламент (ЕС) No 642/2010).


text:
 28.2.2013
 BG
 Официален вестник на Европейския съюз
 L 56/6
 РЕГЛАМЕНТ ЗА ИЗПЪЛНЕНИЕ (ЕС) No 176/2013 НА КОМИСИЯТА
 от 27 февруари 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 27 февруари 2013 година.
 За Комисията, от името на председателя,
 José Manuel SILVA RODRÍGUEZ
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 82,8
 MA
 66,8
 TN
 85,1
 TR
 104,0
 ZZ
 84,7
 0707 00 05
 EG
 191,6
 MA
 170,1
 TR
 173,9
 ZZ
 178,5
 0709 91 00
 EG
 72,9
 ZZ
 72,9
 0709 93 10
 MA
 38,2
 TR
 128,8
 ZZ
 83,5
 0805 10 20
 EG
 51,4
 IL
 65,3
 MA
 53,1
 TN
 60,1
 TR
 57,0
 ZZ
 57,4
 0805 20 10
 EG
 165,0
 IL
 140,4
 MA
 104,8
 ZA
 73,9
 ZZ
 121,0
 0805 20 30, 0805 20 50, 0805 20 70, 0805 20 90
 IL
 139,5
 MA
 124,6
 PK
 99,7
 TR
 76,3
 US
 127,1
 ZA
 105,9
 ZZ
 112,2
 0805 50 10
 TR
 77,5
 ZZ
 77,5
 0808 10 80
 CN
 82,2
 MK
 34,4
 US
 170,9
 ZZ
 95,8
 0808 30 90
 AR
 148,2
 CL
 183,9
 CN
 84,0
 TR


text:
 11.5.2022
 BG
 Официален вестник на Европейския съюз
 L 134/14
 РЕГЛАМЕНТ ЗА ИЗПЪЛНЕНИЕ (ЕС) 2022/721 НА КОМИСИЯТА
 от 10 май 2022 година
 за поправка на текста на чешки език на приложението към Регламент (ЕС) No 1300/2014 относно техническите спецификации за оперативна съвместимост, свързани с достъпността на железопътната система на Съюза за лица с увреждания и лица с намалена подвижност
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (1), и по-специално член 5, параграф 11 от нея,
 като има предвид, че:
 (1)
 Текстът на чешки език на приложението към Регламент (ЕС) No 1300/2014 на Комисията (2) съдържа грешки в глава 7, раздел 7.2, подраздел 7.2.1, точка 7.2.1.1.2, първа алинея, точка 1 и втора алинея, които променят смисъла на разпоредбите.
 (2)
 Поради това текстът на чешки език на Регламент (ЕС) No 1300/2014 следва да бъде съответно поправен. Поправката не се отнася за текста на останалите езици.
 (3)
 Мерките, предвидени в настоящия регламент, са в съответствие със становището на комитета, създаден по силата на член 51, параграф 1 от Директива (ЕС) 2016/797,
 ПРИЕ НАСТОЯЩИЯ РЕГЛАМЕНТ:
 Член 1
 (не засяга българската версия)
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 май 2022 година.
 За Комисията
 Председател
 Ursula VON DER LEYEN
 (1) OВ L 138, 26.5.2016 г., стр. 44.
 (2) Регламент (ЕС) No 1300/2014 на Комисията от 18 ноември 2014 г. относно техническите спецификации за оперативна съвместимост, свързани с достъпността на железопътната система на Съюза за лица с увреждания и лица с намалена подвижност (OВ L 356, 12.12.2014 г., стр. 110).


text:
 25.6.2016
 BG
 Официален вестник на Европейския съюз
 L 168/1
 РЕГЛАМЕНТ ЗА ИЗПЪЛНЕНИЕ (ЕС) 2016/1024 НА КОМИСИЯТА
 от 24 юни 2016 година
 за изменение на Регламент (ЕО) No 669/2009 за прилагане на Регламент (ЕО) No 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 15, параграф 5 и член 63, параграф 1 от него,
 като има предвид, че:
 (1)
 С Регламент (ЕО) No 669/2009 на Комисията (2) се определят правила относно засиления официален контрол, който следва да се упражнява върху вноса на фуражите и храните от неживотински произход, включени в списъка в приложение I към посочения регламент („списъка“), на граничните пунктове, през които стоките се въвеждат в териториите, посочени в приложение I към Регламент (ЕО) No 882/2004.
 (2)
 В член 2 от Регламент (ЕО) No 669/2009 се предвижда списъкът да се преразглежда редовно, най-малко веднъж на три месеца, като се вземат под внимание най-малко източниците на информация, посочени в същия член.
 (3)
 Натрупаният през последните 6 години опит показва, че е целесъобразно да се предвиди намаляване на стандартната честота на преразглежданията на приложение I на два пъти годишно, като същевременно се запази възможността при необходимост Комисията да преразглежда списъка по-често. Очаква се чрез това опростяване да се подобри ефикасността, като същевременно се запазят основните характеристики и цели на регламента. Намаляването на стандартната честота на преразглежданията на приложение I на два пъти годишно следва да бъде допълнено със съответната промяна на честотата на докладване от страна на държавите членки до Комисията. Поради това държавите членки следва да представят своите доклади два пъти годишно.
 (4)
 Наличието и значимостта на настъпилите неотдавна инциденти с храни, за които постъпиха уведомления чрез Системата за бързо предупреждение за храни и фуражи (RASFF), констатациите от одитите в трети държави, провеждани от дирекция „Одити и анализи в областта на здравеопазването и храните“ в ГД „Здравеопазване и безопасност на храните“ на Комисията, както и докладите относно пратките с фуражи и храни от неживотински произход, които държавите членки представят на Комисията на всеки три месеца в съответствие с член 15 от Регламент (ЕО) No 669/2009, сочат, че списъкът следва да бъде изменен.
 (5)
 По-конкретно, що се отнася до пратките с лешници с произход от Грузия, според съответните източници на информация появата на нови рискове налага въвеждането на засилен официален контрол. Поради това в списъка следва да бъде вмъкнато вписване относно посочените пратки.
 (6)
 Освен това списъкът следва да бъде изменен, като от него бъдат заличени вписванията за стоки, за които наличните източници на информация сочат удовлетворителна като цяло степен на съответствие с приложимите изисквания за безопасност, предвидени


text:
в законодателството на Съюза, и за които поради това провеждането на засилен официален контрол вече не е обосновано. Поради това вписванията в списъка относно сушено грозде от Афганистан и бадеми от Австралия следва да бъдат заличени.
 (7)
 С цел да се осигури съгласуваност и яснота е целесъобразно приложение I към Регламент (ЕО) No 669/2009 да бъде заменено с текста в приложението към настоящия регламент.
 (8)
 Поради това Регламент (ЕО) No 669/2009 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 669/2009 се изменя, както следва:
 1)
 В член 2 втората алинея се заменя със следното:
 „Списъкът в приложение I се преразглежда редовно, най-малко два пъти годишно.“
 2)
 В член 15, параграф 1 втората алинея се заменя със следното:
 „Те предоставят този доклад два пъти годишно преди края на месеца, следващ всеки семестър.“
 3)
 Приложение I към Регламент (ЕО) No 669/2009 се заменя с текста в приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага от 1 юли 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 юни 2016 година.
 За Комисията
 Председател
 Jean-Claude JUNCKER
 (1) ОВ L 165, 30.4.2004 г., стр. 1.
 (2) Регламент (ЕО) No 669/2009 на Комисията от 24 юли 2009 г. за прилагане на Регламент (ЕО) No 882/2004 на Европейския парламент и на Съвета по отношение на засиления официален контрол върху вноса на някои фуражи и храни от неживотински произход и за изменение на Решение 2006/504/ЕО (ОВ L 194, 25.7.2009 г., стр. 11).
 ПРИЛОЖЕНИЕ
 „ПРИЛОЖЕНИЕ I
 Фуражи и храни от неживотински произход, подлежащи на засилен официален контрол на определените гранични пунктове
 Фуражи и храни
 (предвидена употреба)
 Код по КН (1)
 Подразделение по ТАРИК
 Страна на произход
 Опасност
 Честота на физическите проверки и проверките за идентичност (%)
 —
 Аспержов боб
 (Vigna unguiculata spp. sesquipedalis)
 —
 ex 0708 20 00 ;
 10
 Камбоджа (KH)
 Остатъчни вещества от пестициди (2)
 (3)
 50
 ex 0710 22 00
 10
 —
 Патладжани
 —
 0709 30 00 ;
 ex 0710 80 95
 72
 (Храни — пресни, охладени или замразени зеленчуци)
 Китайска целина (Apium graveolens)
 (Храни — пресни или охладени билки)
 ex 0709 40 00
 20
 Камбоджа (KH)
 Остатъчни вещества от пестициди (2)
 (4)
 50
 Brassica oleracea
 (други ядивни видове от род Brassica, „китайско броколи“) (5)
 (Храни — пресни или охладени)
 ex 0704 90 90
 40
 Китай (CN)
 Остатъчни вещества от пестициди (2)
 50
 Чай, дори ароматизиран
 (Храни)
 0902
 Китай (CN)
 Остатъчни вещества от пестициди (2)
 (6)
 10
 —
 Аспержов боб
 (Vigna unguiculata spp. sesquipedalis)
 —
 ex 0708 20 00 ;
 10
 Доминиканска република (DO)
 Остатъчни вещества от пестициди (2)
 (7)
 20
 ex 0710 22 00
 10
 —
 Пиперки (сладки и различни от сладки) (Capsicum spp.)
 —
 0709 60 10 ;
 0710 80 51
 (Храни — пресни, охладени или


text:
замразени зеленчуци)
 —
 ex 0709 60 99 ;
 20
 ex 0710 80 59
 20
 Ягоди
 (Храни — пресни или охладени)
 0810 10 00
 Египет (EG)
 Остатъчни вещества от пестициди (2)
 (8)
 10
 Пиперки (сладки и различни от сладки) (Capsicum spp.)
 —
 0709 60 10 ;
 Египет (EG)
 Остатъчни вещества от пестициди (2)
 (9)
 10
 0710 80 51
 (Храни — пресни, охладени или замразени)
 —
 ex 0709 60 99 ;
 20
 ex 0710 80 59
 20
 —
 Фъстъци, с черупки
 —
 1202 41 00
 Гамбия (GM)
 Афлатоксини
 50
 —
 Фъстъци, обелени
 —
 1202 42 00
 —
 Фъстъчено масло
 —
 2008 11 10
 —
 Фъстъци, приготвени или консервирани по друг начин
 —
 2008 11 91 ;
 2008 11 96 ;
 2008 11 98
 (Фуражи и храни)
 —
 Лешници, с черупки
 —
 0802 21 00
 Грузия (GE)
 Афлатоксини
 20
 —
 Лешници, без черупки
 —
 0802 22 00
 (Храни)
 Палмово масло
 (Храни)
 1511 10 90 ;
 Гана (GH)
 Oцветители тип „Судан“ (10)
 50
 1511 90 11 ;
 ex 1511 90 19 ;
 90
 1511 90 99
 Семена от сусам
 (Храни — пресни или охладени)
 1207 40 90
 Индия (IN)
 Салмонела (11)
 20
 Ензими; ензимни препарати
 (Фуражи и храни)
 3507
 Индия (IN)
 Хлорамфеникол
 50
 Грах необелен (с шушулки)
 (Храни — пресни или охладени)
 ex 0708 10 00
 40
 Кения (КЕ)
 Остатъчни вещества от пестициди (2)
 (12)
 10
 —
 Фъстъци, с черупки
 —
 1202 41 00
 Мадагаскар (MG)
 Афлатоксини
 50
 —
 Фъстъци, обелени
 —
 1202 42 00
 —
 Фъстъчено масло
 —
 2008 11 10
 —
 Фъстъци, приготвени или консервирани по друг начин
 —
 2008 11 91 ;
 2008 11 96 ;
 2008 11 98
 (Фуражи и храни)
 Малини
 (Храни — замразени)
 0811 20 31 ;
 Сърбия (RS)
 Норовирус
 10
 ex 0811 20 11 ;
 10
 ex 0811 20 19
 10
 Семки от диня (Egusi, Citrullus spp.) и производни продукти от тях
 ex 1207 70 00 ;
 10
 Сиера Леоне (SL)
 Афлатоксини
 50
 ex 1106 30 90 ;
 30
 ex 2008 99 99
 50
 (Храни)
 —
 Фъстъци, с черупки
 —
 1202 41 00
 Судан (SD)
 Афлатоксини
 50
 —
 Фъстъци, обелени
 —
 1202 42 00
 —
 Фъстъчено масло
 —
 2008 11 10
 —
 Фъстъци, приготвени или консервирани по друг начин
 —
 2008 11 91 ;
 2008 11 96 ;
 2008 11 98
 (Фуражи и храни)
 Пиперки (различни от сладки) (Capsicum spp.)
 (Храни — пресни или охладени)
 ex 0709 60 99
 20
 Тайланд (TH)
 Остатъчни вещества от пестициди (2)
 (13)
 10
 —
 Аспержов боб
 (Vigna unguiculata spp. sesquipedalis)
 —
 ex 0708 20 00 ;
 10
 Тайланд (TH)
 Остатъчни вещества от пестициди (2)
 (14)
 20
 ex 0710 22 00
 10
 —
 Патладжани
 —
 0709 30 00 ;
 ex 0710 80 95
 72
 (Храни — пресни, охладени или замразени зеленчуци)
 —
 Сушени кайсии
 —
 0813 10 00
 Турция (TR)
 Сулфити (15)
 10
 —
 Кайсии, приготвени или консервирани по друг начин
 —
 2008 50 61
 (Храни)
 Лимони (Citrus limon, Citrus limonum)
 (Храни — пресни, охладени или сушени)
 0805 50 10
 Турция (TR)
 Остатъчни вещества от пестициди (2)
 10
 Сладки пиперки (Capsicum annuum)


text:
0709 60 10 ;
 Турция (TR)
 Остатъчни вещества от пестициди (2)
 (16)
 10
 0710 80 51
 (Храни — пресни, охладени или замразени зеленчуци)
 Лозови листа
 (Храни)
 ex 2008 99 99
 11; 19
 Турция (TR)
 Остатъчни вещества от пестициди (2)
 (17)
 50
 —
 Шам фъстък, с черупки
 —
 0802 51 00
 Съединени американски щати (US)
 Афлатоксини
 20
 —
 Шам фъстък, без черупки
 —
 0802 52 00
 (Храни)
 —
 Сушени кайсии
 —
 0813 10 00
 Узбекистан (UZ)
 Сулфити (15)
 50
 —
 Кайсии, приготвени или консервирани по друг начин
 —
 2008 50 61
 (Храни)
 —
 Листа от кориандър
 —
 ex 0709 99 90
 72
 Виетнам (VN)
 Остатъчни вещества от пестициди (2)
 (18)
 50
 —
 Босилек (индийски, обикновен)
 —
 ex 1211 90 86 ;
 20
 ex 2008 99 99
 75
 —
 Мента
 —
 ex 1211 90 86 ;
 30
 ex 2008 99 99
 70
 —
 Магданоз
 —
 ex 0709 99 90
 40
 (Храни — пресни или охладени билки)
 —
 Бамя
 —
 ex 0709 99 90
 20
 Виетнам (VN)
 Остатъчни вещества от пестициди (2)
 (18)
 50
 —
 Пиперки (различни от сладки) (Capsicum spp.)
 —
 ex 0709 60 99
 20
 (Храни — пресни или охладени)
 —
 Питайя (драконов плод)
 (Храни — пресни или охладени)
 —
 ex 0810 90 20
 10
 Виетнам (VN)
 Остатъчни вещества от пестициди (2)
 (18)
 20
 (1) Когато се изисква да се подложат на проверка само някои продукти от даден код по КН и в рамките на този код не съществува специално подразделение, кодът по КН се отбелязва с „ex“.
 (2) Остатъчни вещества поне от пестицидите, изброени в програмата за контрол, приета в съответствие с член 29, параграф 2 от Регламент (ЕО) No 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (ОВ L 70, 16.3.2005 г., стр. 1), които могат да бъдат анализирани посредством методи за многокомпонентен анализ GC-MS и LC-MS (пестициди, които се подлагат на мониторинг само във/върху продукти от растителен произход).
 (3) Остатъчни вещества от хлорбуфам.
 (4) Остатъчни вещества от фентоат.
 (5) Видове, принадлежащи към Brassica oleracea L. convar. Botrytis (L) Alef var. Italica Plenck, сорт alboglabra. Познати още като „кай лан“, „гай лан“, „гайлан“, „кайлан“, „китайски кейл“, „джей лан“.
 (6) Остатъчни вещества от трифлуралин.
 (7) Остатъчни вещества от ацефат, алдикарб (сума от алдикарб, неговия сулфоксид и неговия сулфон, изразена като алдикарб), амитраз (амитраз, включително метаболитите, съдържащи частта 2,4-диметиланилин, изразени като амитраз), диафентиурон, дикофол (сума от изомерите p, p′ и o,p′), дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и цирам) и метиокарб (сума от метиокарб и метиокарб сулфоксид и сулфон, изразена като метиокарб).
 (8) Остатъчни вещества от хексафлумурон, метиокарб (сума от метиокарб и метиокарб сулфоксид и сулфон, изразена като метиокарб), фентоат и тиофанат-метил.
 (9) Остатъчни вещества от дикофол (сума от изомерите p, p′ и o,p′), динотефуран, фолпет, прохлораз (сума от прохлораз и неговите метаболити, съдържащи частта 2,4,6-трихлорофенол, изразена като прохлораз), тиофанат-метил и трифорин.
 (10) За


text:
целите на настоящото приложение оцветители тип „Судан“ се отнася за следните химични вещества: i) Судан I (CAS No 842-07-9); ii) Судан II (CAS No 3118-97-6); iii) Судан III (CAS No 85-86-9); iv) аленочервено; или Судан IV (CAS No 85-83-6).
 (11) Референтен метод EN/ISO 6579 или валидиран спрямо него метод съгласно посоченото в член 5 от Регламент (ЕО) No 2073/2005 на Комисията от 15 ноември 2005 г. относно микробиологични критерии за храните (ОВ L 338, 22.12.2005 г., стр. 1).
 (12) Остатъчни вещества от ацефат и диафентиурон.
 (13) Остатъчни вещества от форметанат: сума от форметанат и неговите соли, изразена като форметанат (хидрохлорид), протиофос и трифорин.
 (14) Остатъчни вещества от ацефат, дикротофос, протиофос, хиналфос и трифорин.
 (15) Референтни методи: EN 1988-1:1998, EN 1988-2:1998 или ISO 5522:1981.
 (16) Остатъчни вещества от диафентиурон, форметанат: сума от форметанат и неговите соли, изразена като форметанат (хидрохлорид) и тиофанат-метил.
 (17) Остатъчни вещества от дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и цирам) и метрафенон.
 (18) Остатъчни вещества от дитиокарбамати (дитиокарбамати, изразени като CS2, включително манеб, манкозеб, метирам, пропинеб, тирам и цирам), фентоат и хиналфос.“


text:
 24.1.2018
 BG
 Официален вестник на Европейския съюз
 L 19/5
 РЕГЛАМЕНТ ЗА ИЗПЪЛНЕНИЕ (ЕС) 2018/107 НА КОМИСИЯТА
 от 12 януари 2018 година
 за вписване на наименование в регистъра на защитените наименования за произход и защитените географски указания [„Jajca izpod Kamniških planin“ (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 заявлението за регистрация на наименованието „Jajca izpod Kamniških planin“, подадено от Словения, бе публикувано в Официален вестник на Европейския съюз
 (2).
 (2)
 Тъй като Комисията не получи никакви възражения по член 51 от Регламент (ЕС) No 1151/2012, наименованието „Jajca izpod Kamniških planin“ следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Jajca izpod Kamniških planin“ (ЗГУ).
 Наименованието по първа алинея се използва за идентифициране на продукт от клас 1.4. Други продукти от животински произход (яйца, мед, различни млечни продукти, с изключение на масло и др.) от приложение XI към Регламент за изпълнение (ЕС) No 668/2014 на Комисията (3).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 януари 2018 година.
 За Комисията,
 от името на председателя,
 Phil HOGAN
 Член на Комисията
 (1) ОВ L 343, 14.12.2012 г., стр. 1.
 (2) ОВ C 296, 7.9.2017 г., стр. 20.
 (3) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 11.2.2016
 BG
 Официален вестник на Европейския съюз
 L 35/1
 РЕГЛАМЕНТ ЗА ИЗПЪЛНЕНИЕ (ЕС) 2016/177 НА КОМИСИЯТА
 от 10 февруари 2016 година
 за одобряване на активното вещество бензовиндифлупир като кандидат за замяна в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 24 във връзка с член 13, параграф 2 от него,
 като има предвид, че:
 (1)
 На 20 декември 2012 г. Франция получи заявление от Syngenta Crop Protection AG за одобрение на активното вещество бензовиндифлупир в съответствие с член 7, параграф 1 от Регламент (ЕО) No 1107/2009.
 (2)
 В съответствие с член 9, параграф 3 от посочения регламент на 15 февруари 2013 г. Франция, като докладваща държава членка, уведоми заявителя, другите държави членки, Комисията и Европейския орган за безопасност на храните (наричан по-долу „Органът“), че заявлението е допустимо.
 (3)
 На 25 март 2014 г. докладващата държава членка представи на Комисията проект на доклад за оценка, с копие до Органа, в който се прави оценка на това, дали може да се очаква активното вещество да отговаря на критериите за одобряване, предвидени в член 4 от Регламент (ЕО) No 1107/2009.
 (4)
 Органът изпълни изискванията на член 12, параграф 1 от Регламент (ЕО) No 1107/2009. В съответствие с член 12, параграф 3 от Регламент (ЕО) No 1107/2009 той поиска от заявителя да предостави допълнителна информация на държавите членки, Комисията и Органа. През февруари 2015 г. извършената от докладващата държава членка оценка на допълнителната информация бе предадена на Органа под формата на актуализиран проект на доклад за оценка.
 (5)
 На 10 март 2015 г. Органът предаде на заявителя, на държавите членки и на Комисията заключението си относно това, дали може да се очаква активното вещество бензовиндифлупир да отговаря на критериите за одобряване, предвидени в член 4 от Регламент (ЕО) No 1107/2009 (2). Органът направи заключението си публично достояние.
 (6)
 На 13 юли 2015 г. Комисията представи на Постоянния комитет по растенията, животните, храните и фуражите доклада за преразглеждане относно бензовиндифлупир, както и проект на регламент за одобрение на бензовиндифлупир.
 (7)
 На заявителя бе дадена възможността да представи забележките си по доклада за преразглеждане.
 (8)
 По отношение на един или повече представителни видове употреба на най-малко един продукт за растителна защита, съдържащ активното вещество, и по-специално на видовете употреба, които са проучени и подробно описани в доклада на Комисията за преразглеждане, бе установено, че критериите за одобряване, предвидени в член 4 от Регламент (ЕО) No 1107/2009, са изпълнени. Поради това посочените критерии за одобряване се считат за изпълнени.
 (9)
 Комисията обаче счита, че веществото бензовиндифлупир е кандидат за замяна съгласно член 24 от


text:
Регламент (ЕО) No 1107/2009. Бензовиндифлупир е устойчиво и токсично вещество съгласно съответно точки 3.7.2.1 и 3.7.2.3 от приложение II към Регламент (ЕО) No 1107/2009 поради факта, че периодът на полуразпад в почва и в сладководна утайка е по-дълъг от 120 дни и концентрацията, при която не се наблюдава въздействие в дългосрочен план върху сладководните организми, е по-ниска от 0,01 mg/L. Поради това бензовиндифлупир отговаря на условието, посочено в точка 4, второ тире от приложение II към Регламент (ЕО) No 1107/2009.
 (10)
 Следователно е целесъобразно бензовиндифлупир да бъде одобрен като кандидат за замяна.
 (11)
 В съответствие с член 13, параграф 2 от Регламент (ЕО) No 1107/2009 във връзка с член 6 от посочения регламент и предвид съвременните научно-технически познания е необходимо да бъдат включени определени условия и ограничения. Целесъобразно е по-конкретно да се изиска допълнителна потвърждаваща информация.
 (12)
 В съответствие с член 13, параграф 4 от Регламент (ЕО) No 1107/2009 приложението към Регламент за изпълнение (ЕС) No 540/2011 на Комисията (3) следва да бъде съответно изменено.
 (13)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Одобряване на активното вещество като кандидат за замяна
 Активното вещество бензовиндифлупир се одобрява като кандидат за замяна, както е посочено в приложение I.
 Член 2
 Изменение на Регламент за изпълнение (ЕС) No 540/2011
 Приложението към Регламент за изпълнение (ЕС) No 540/2011 се изменя в съответствие с приложение II към настоящия регламент.
 Член 3
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 февруари 2016 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) EFSA Journal (Бюлетин на ЕОБХ), 2015; 13(3):4043. Достъпен на следния интернет адрес: www.efsa.europa.eu.
 (3) Регламент за изпълнение (ЕС) No 540/2011 на Комисията от 25 май 2011 г. за прилагане на Регламент (ЕО) No 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
 ПРИЛОЖЕНИЕ I
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 Бензовиндифлупир
 CAS No: 1072957-71-1
 CIPAC No: не е присвоен
 N-[(1RS,4SR)-9-(дихлорометилен)-1,2,3,4-тетрахидро-1,4-метанонафтален-5-ил]-3-(дифлуорометил)-1-метилпиразол-4-карбоксамид
 960 g/kg (50/50) рацемат
 2.3.2016 г.
 2.3.2023 г.
 За прилагането на единните принципи, посочени в член 29, параграф 6 от Регламент (ЕО) No 1107/2009, се вземат под внимание заключенията от доклада за преразглеждане на бензовиндифлупир, и по-специално допълнения I и II към него.
 При тази цялостна оценка държавите членки обръщат особено внимание на рисковете за водните организми.
 Когато е целесъобразно, условията за употреба включват мерки за ограничаване на риска.
 Заявителят предоставя потвърждаваща информация относно:
 1)
 техническата спецификация на произведеното активно вещество (въз основа на производство в търговски мащаб), включително значимостта на онечистванията;
 2)
 съответствието на проверените за токсичност и екотоксичност партиди с потвърдената техническа спецификация;
 3)
 въздействието на процесите на пречистване на водите


text:
върху естеството на остатъците, намиращи се в повърхностните и подпочвените води, когато те се ползват като източник на питейна вода.
 Заявителят предоставя на Комисията, държавите членки и Органа информацията, изисквана съгласно точки 1 и 2, не по-късно от 2 септември 2016 г., а информацията, изисквана съгласно точка 3 — в срок от две години след приемането на ръководство относно оценяването на въздействието на процесите на пречистване на водите върху естеството на остатъците, намиращи се в повърхностните и подпочвените води.
 (1) Допълнителни подробности за идентичността и спецификацията на активното вещество са представени в доклада за преразглеждане.
 ПРИЛОЖЕНИЕ II
 В част Д от приложението към Регламент за изпълнение (ЕС) No 540/2011 се добавя следното вписване:
 Популярно наименование, идентификационни номера
 Наименование по IUPAC
 Чистота (1)
 Дата на одобрението
 Изтичане срока на одобрението
 Специфични разпоредби
 „4
 Бензовиндифлупир
 CAS No: 1072957-71-1
 CIPAC No: не е присвоен
 N-[(1RS,4SR)-9-(дихлорометилен)-1,2,3,4-тетрахидро-1,4-метанонафтален-5-ил]-3-(дифлуорометил)-1-метилпиразол-4-карбоксамид
 960 g/kg (50/50) рацемат
 2.3.2016 г.
 2.3.2023 г.
 За прилагането на единните принципи, посочени в член 29, параграф 6 от Регламент (ЕО) No 1107/2009, се вземат под внимание заключенията от доклада за преразглеждане на бензовиндифлупир, и по-специално допълнения I и II към него.
 При тази цялостна оценка държавите членки обръщат особено внимание на рисковете за водните организми.
 Когато е целесъобразно, условията за употреба включват мерки за ограничаване на риска.
 Заявителят предоставя потвърждаваща информация относно:
 1)
 техническата спецификация на произведеното активно вещество (въз основа на производство в търговски мащаб), включително значимостта на онечистванията;
 2)
 съответствието на проверените за токсичност и екотоксичност партиди с потвърдената техническа спецификация;
 3)
 въздействието на процесите на пречистване на водите върху естеството на остатъците, намиращи се в повърхностните и подпочвените води, когато те се ползват като източник на питейна вода.
 Заявителят предоставя на Комисията, държавите членки и Органа информацията, изисквана съгласно точки 1 и 2, не по-късно от 2 септември 2016 г., а информацията, изисквана съгласно точка 3 — в срок от две години след приемането на ръководство относно оценяването на въздействието на процесите на пречистване на водите върху естеството на остатъците, намиращи се в повърхностните и подпочвените води.“
 (1) Допълнителни подробности за идентичността и спецификацията на активното вещество са представени в доклада за преразглеждане.


text:
 8.9.2011
 BG
 Официален вестник на Европейския съюз
 L 231/7
 РЕГЛАМЕНТ ЗА ИЗПЪЛНЕНИЕ (ЕС) No 896/2011 НА КОМИСИЯТА
 от 2 септември 2011 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87, е необходимо да се приемат мерки относно класирането на стоките, посочени в приложението към настоящия регламент.
 (2)
 В Регламент (ЕИО) No 2658/87 се определят общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
 (3)
 Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
 (4)
 Уместно е да се предвиди обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) No 2913/92 на Съвета от 12 октомври 1992 година относно създаване на Митнически кодекс на Общността (2).
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
 Член 2
 Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) No 2913/92.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 2 септември 2011 година.
 За Комисията, от името на председателя,
 Algirdas ŠEMETA
 Член на Комисията
 (1) ОВ L 256, 7.9.1987 г., стр. 1.
 (2) ОВ L 302, 19.10.1992 г., стр. 1.
 ПРИЛОЖЕНИЕ
 Описание на стоките
 Класиране
 (код по КН)
 Основания
 (1)
 (2)
 (3)
 Светлоотражателни ленти, предназначени за прикрепване към защитни облекла и униформи с помощта на лепило, което се активира чрез загряване.
 Продуктът е с дебелина от 140—155 μm (като не се включва предпазният лист хартия) и се състои от следните слоеве:
 —
 60—70 μm микроскопични стъклени топчета с метално


text:
огледало от едната страна, свързани с еластомер на поли(бутадиен-ко-акрилонитрил) (дебелината на еластомера е 15—20 μm),
 —
 80-85 μm полиестерно лепило, което се активира чрез загряване, и
 —
 предпазен лист хартия, който се отстранява преди употреба.
 Продуктът се предлага под формата на отделни ленти или ролки.
 4008 21 90
 Класирането се определя от Общи правила 1, 3, буква б) и 6 за тълкуване на Комбинираната номенклатура, забележки 1 и 9 към глава 40 и от описанието на кодове по КН 4008, 4008 21 и 4008 21 90.
 Продуктът е направен от различни компоненти на слоеве и следователно трябва да се класира в съответствие със съставляващите го материали, които му придават основния характер.
 Ролята на микроскопичните стъклени топчета е важна при светлоотражателния процес, но класирането в позиция 7018 като микросфери от стъкло е изключено, тъй като ролята на еластомера, който поддържа микроскопичните стъклени топчета, е преобладаваща.
 Независимо че полиестерният слой е най-дебел, класирането в позиция 3920 като лист от термопластичен полимер е изключено, тъй като еластомерът, в който са поставени микроскопичните стъклени топчета, е основният компонент за тяхното свързване и съответно за придаването на светлоотражателни свойства на продукта.
 Тъй като еластомерът придава основния му характер, продуктът следва да се класира в съответствие с Общо правило 3, буква б) в позиция 4008 като плочи, листове, ленти от вулканизиран невтвърден каучук.


text:
 7.3.2015
 BG
 Официален вестник на Европейския съюз
 L 64/33
 РЕГЛАМЕНТ ЗА ИЗПЪЛНЕНИЕ (ЕС) 2015/379 НА КОМИСИЯТА
 от 6 март 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 март 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 EG
 180,5
 MA
 81,3
 TR
 97,7
 ZZ
 119,8
 0707 00 05
 JO
 253,9
 TR
 189,0
 ZZ
 221,5
 0709 93 10
 MA
 105,2
 TR
 186,6
 ZZ
 145,9
 0805 10 20
 EG
 47,9
 IL
 70,6
 MA
 63,2
 TN
 60,7
 TR
 71,2
 ZZ
 62,7
 0805 50 10
 TR
 61,7
 ZZ
 61,7
 0808 10 80
 BR
 68,7
 CA
 85,3
 CL
 94,7
 MK
 24,7
 US
 215,6
 ZZ
 97,8
 0808 30 90
 AR
 119,3
 CL
 106,5
 CN
 90,8
 ZA
 109,5
 ZZ
 106,5
 (1) Номенклатура на държавите, определена с Регламент (ЕО) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно статистиката на Общността за


text:
 1.6.2013
 BG
 Официален вестник на Европейския съюз
 L 147/1
 РЕГЛАМЕНТ ЗА ИЗПЪЛНЕНИЕ (ЕС) No 504/2013 НА КОМИСИЯТА
 от 31 май 2013 година
 за изменение на Регламент за изпълнение (ЕС) No 1225/2011 по отношение на предаването на информация за целите на митническото освобождаване
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1186/2009 на Съвета от 16 ноември 2009 г. за установяване на система на Общността за митнически освобождавания (1),
 като има предвид, че:
 (1)
 Съгласно член 17 от Регламент за изпълнение (ЕС) No 1225/2011 на Комисията от 28 ноември 2011 г. относно определяне на разпоредби за прилагане на членове 42 до 52, 57 и 58 от Регламент (ЕО) No 1186/2009 на Съвета за установяване на система на Общността за митнически освобождавания (2) държавите членки трябва да предоставят на Комисията информация относно освобождаването от мита на определени резервни части, съставни части, принадлежности, технически съоръжения и оборудване, надвишаващи определена стойност или цена. Комисията трябва да препрати тази информация до държавите членки. Съгласно член 18 от посочения регламент за изпълнение тази информация се преглежда периодично от Комитета по Митническия кодекс.
 (2)
 Съгласно член 20 от Регламент за изпълнение (ЕС) No 1225/2011 определена информация, посочена в заявленията за освобождаване от мито на стоки, внесени от или от името на научноизследователски организации или институции, установени в Съюза, трябва да бъде съобщена на Комисията от държавите членки, до които е подадено заявлението.
 (3)
 Тези задължения, които датират от 1983 г., вече не са необходими за доброто управление на освободения от мита внос. Още повече, те създават ненужна административна тежест както за държавите членки, така и за Комисията. Следователно, с оглед опростяване на нормативната уредба и повишаване на нейната яснота, съответните разпоредби следва да бъдат заличени или опростени.
 (4)
 Поради това Регламент за изпълнение (ЕС) No 1225/2011 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) No 1225/2011 се изменя, както следва:
 1)
 Глава VII се заличава.
 2)
 Член 20 се заменя със следното:
 „Член 20
 Компетентният орган на държавата членка, в която се намира институцията или организацията, за която са предназначени стоките, във всички случаи взема пряко решение по заявленията по член 19.“
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31 май 2013 година.
 За Комисията
 Председател
 José Manuel BARROSO
 (1) ОВ L 324, 10.12.2009 г., стр. 23.
 (2) ОВ L 314, 29.11.2011 г., стр. 20.


text:
 13.5.2019
 BG
 Официален вестник на Европейския съюз
 L 124/32
 РЕГЛАМЕНТ ЗА ИЗПЪЛНЕНИЕ (ЕС) 2019/724 НА КОМИСИЯТА
 от 10 май 2019 година
 за изменение на Регламент за изпълнение (ЕС) No 686/2012 по отношение на определянето на държавите членки докладчици и държавите членки съдокладчици за активните вещества глифосат, ламбда-цихалотрин, имазамокс и пендиметалин и за изменение на Регламент за изпълнение (ЕС) No 844/2012 по отношение на възможността група държави членки да изпълняват съвместно ролята на държава членка докладчик
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 19 от него,
 като има предвид, че:
 (1)
 С Регламент за изпълнение (ЕС) No 686/2012 на Комисията (2) извършването на оценка на дадено активно вещество за целите на процедурата по подновяване се възлага на държава членка докладчик и на държава членка съдокладчик. Като се има предвид, че сроковете на одобренията на активните вещества глифосат, ламбда-цихалотрин, имазамокс и пендиметалин изтичат в периода 1 януари 2022 г. — 31 декември 2024 г., а извършването на оценка на тези вещества все още не е възложено на държава членка докладчик или на държава членка съдокладчик, е целесъобразно да се пристъпи към такова възлагане.
 (2)
 Възлагането следва да се извърши по такъв начин, че да се постигне баланс при разпределението на отговорностите и работата между държавите членки.
 (3)
 В изключителни случаи е възможно очакваното работно натоварване и сложността, свързани с оценката на конкретно активно вещество, да надвишават капацитета на една-единствена държава членка, действаща като докладчик, подпомагана от една-единствена държава членка съдокладчик. В тези случаи може да е обосновано допълнително разпределяне на работното натоварване и обединяване на експертния опит на няколко държави членки чрез определяне на група държави членки, действащи съвместно като държава членка докладчик. Поради това следва да се поясни, че е възможно ролята на държава членка докладчик да се изпълнява съвместно от група държави членки. В този случай не е необходимо да се определя държава членка съдокладчик. Съответно, когато няколко държави членки съвместно изпълняват ролята на държава членка докладчик, те следва да се споразумеят помежду си за реда и условията на организация на работата. В този контекст оценката на активното вещество глифосат следва да бъде възложена на група държави членки, действащи съвместно като държава членка докладчик.
 (4)
 За имазамокс оценката следва да бъде възложена на Гърция в качеството ѝ на държава членка докладчик и на Италия в качеството ѝ на държава членка съдокладчик.
 (5)
 За пендиметалин оценката следва да бъде възложена на Швеция в качеството ѝ на държава членка докладчик и на Нидерландия в качеството ѝ на държава членка съдокладчик.
 (6)
 Също така се счита за необходимо да се промени — със съгласието на съответните държави членки — държавата членка, определена за докладчик за активното вещество ламбда-цихалотрин, като се запази балансът при разпределението на отговорностите и работата между държавите членки. Оценката


text:
на ламбда-цихалотрин за целите на процедурата по подновяване следва да се възложи на Гърция в качеството ѝ на държава членка докладчик, без да се променя държавата членка съдокладчик, а именно Франция.
 (7)
 С Регламент за изпълнение (ЕС) No 844/2012 на Комисията (3) се урежда изпълнението на процедурата по подновяване по отношение на активните вещества в съответствие с Регламент (ЕО) No 1107/2009.
 (8)
 В Регламент за изпълнение (ЕС) No 844/2012 се предвижда заявленията и впоследствие подадените допълнителни документи да бъдат обработвани и подлагани на оценка от една държава членка в качеството ѝ на държава членка докладчик, подпомагана от друга държава членка, действаща като държава членка съдокладчик. Следва обаче ясно да се определят процедурните условия за горепосочените изключителни случаи, в които оценката се възлага на група държави членки, действащи съвместно като държава членка докладчик в съответствие с Регламент за изпълнение (ЕС) No 686/2012. Тази група следва съвместно да изпълнява ролята, отредена на държавата членка докладчик съгласно Регламент за изпълнение (ЕС) No 844/2012.
 (9)
 По отношение на процедурата по подновяване следва ясно да бъде посочена възможността да се изискват такси и тарифи в съответствие с член 74 от Регламент (ЕО) No 1107/2009.
 (10)
 Поради това регламенти за изпълнение (ЕС) No 686/2012 и (ЕС) 844/2012 следва да бъдат съответно изменени.
 (11)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) No 686/2012
 Регламент за изпълнение (ЕС) No 686/2012 се изменя, както следва:
 1)
 Член 1 се заменя със следното:
 „Член 1
 За целите на процедурата по подновяване оценката на всяко активно вещество, посочено в първата колона на приложението, се разпределя или на държавата членка докладчик, посочена във втората колона на същото приложение, и на държавата членка съдокладчик, посочена в третата колона на същото приложение, или, когато е приложимо, на група държави членки, действащи съвместно като държава членка докладчик, посочена в четвъртата колона на същото приложение. В последния случай не се определя съдокладчик.“
 2)
 Приложението се изменя в съответствие с приложението към настоящия регламент.
 Член 2
 Изменения на Регламент за изпълнение (ЕС) No 844/2012
 Регламент за изпълнение (ЕС) No 844/2012 се изменя, както следва:
 1)
 В член 1 параграф 1 се изменя, както следва:
 а)
 първата алинея се заменя със следното:
 „Без да се засягат разпоредбите на четвъртата алинея, заявление за подновяване на одобрение на активно вещество се подава от производителя на активното вещество до докладващата държава членка, посочена във втората колона на приложението към Регламент за изпълнение (ЕС) No 686/2012 на Комисията (*1), и до съдокладващата държава членка, посочена в третата колона на същото приложение, или до всяка от държавите членки в групата държави членки, действащи съвместно като докладваща държава членка, посочена в четвъртата колона на същото приложение, не по-късно от три години преди изтичане на срока на одобрението.
 (*1) Регламент за изпълнение (ЕС) No 686/2012 на Комисията от 26 юли 2012 г. за възлагане на държавите членки на извършването на оценка на активните вещества за целите на процедурата по подновяване (ОВ L


text:
200, 27.7.2012 г., стр. 5).“;"
 б)
 добавят се следните четвърта, пета и шеста алинея:
 „Когато група държави членки съвместно изпълняват ролята на докладваща държава членка, посочена в четвъртата колона на приложението към Регламент за изпълнение (ЕС) No 686/2012, не се определя съдокладваща държава членка. В този случай всички позовавания на „докладващата държава членка“ в настоящия регламент се считат за позовавания на „групата държави членки, действащи съвместно като докладваща държава членка“.
 Преди изтичането на срока за подаване на заявлението държавите членки, действащи съвместно като докладваща държава членка, се договарят за разпределението на всички задачи и на работното натоварване.
 Държавите членки, които са част от групата държави членки, действащи съвместно като докладваща държава членка, се стремят да постигнат консенсус по време на оценяването.“
 2)
 В член 11, параграф 2 буква з) се заменя със следния текст:
 „з)
 точките, по които съдокладващата държава членка не е съгласна с оценката на докладващата държава членка, когато е налице такова несъгласие, или, когато е приложимо, точките, по които не е постигнато съгласие в рамките на групата държави членки, действащи съвместно като докладваща държава членка.“
 3)
 Вмъква се следният член 13а:
 „Член 13а
 Такси и тарифи
 Държавите членки могат да изискват плащането на такси и тарифи в съответствие с член 74 от Регламент (ЕО) No 1107/2009, за да си възстановяват разходите, свързани с извършена от тях дейност в обхвата на настоящия регламент.“
 Член 3
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 май 2019 година.
 За Комисията
 Председател
 Jean-Claude JUNCKER
 (1) ОВ L 309, 24.11.2009 г., стр. 1.
 (2) Регламент за изпълнение (ЕС) No 686/2012 на Комисията от 26 юли 2012 г. за възлагане на държавите членки на извършването на оценка на активните вещества за целите на процедурата по подновяване (ОВ L 200, 27.7.2012 г., стр. 5).
 (3) Регламент за изпълнение (ЕС) No 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
 ПРИЛОЖЕНИЕ
 Приложението към Регламент за изпълнение (ЕС) No 686/2012 се изменя, както следва:
 1)
 в част Б се добавя четвърта колона със следното наименование:
 „Група държави членки, действащи съвместно като държава членка докладчик (по азбучен ред на националния език)“;
 2)
 част В се изменя, както следва:
 а)
 добавя се четвърта колона със следното наименование: „Група държави членки, действащи съвместно като държава членка докладчик (по азбучен ред на националния език)“;
 б)
 след вписването за гераниол се добавя следното вписване:
 Активно вещество
 Държава членка докладчик
 Държава членка съдокладчик
 Група държави членки, действащи съвместно като държава членка докладчик (по азбучен ред на националния език)
 „Глифосат
 FR, HU, NL, SE“
 в)
 след вписването за Helicoverpa armigera nucleopolyhedrovirus (HearNPV) се добавя следното


text:
вписване:
 Активно вещество
 Държава членка докладчик
 Държава членка съдокладчик
 Група държави членки, действащи съвместно като държава членка докладчик (по азбучен ред на националния език)
 „Имазамокс
 EL
 IT“
 г)
 вписването за активното вещество ламбда-цихалотрин се заменя със следното:
 Активно вещество
 Държава членка докладчик
 Държава членка съдокладчик
 Група държави членки, действащи съвместно като държава членка докладчик (по азбучен ред на националния език)
 „Ламбда-цихалотрин
 EL
 FR“
 д)
 след вписването за Paecilomyces fumosoroseus щам Fe9901 се добавя следното вписване:
 Активно вещество
 Държава членка докладчик
 Държава членка съдокладчик
 Група държави членки, действащи съвместно като държава членка докладчик (по азбучен ред на националния език)
 „Пендиметалин
 SE
 NL“